《黄鹂绕碧树 冬夜观剧感旧》
清代·陈维崧

燠馆风帘软，红槽榨酒，冬宵温煦。筝琶狎宴，是延秋杂爨，华清全部。

一声入破，乍催醒、庭花无数。蓦提起、年少疏狂踪迹，许多情绪。

记得江南燕乳。杏花村、绿杨才絮。恁时节、惯量珠买笑，醵锦酬舞。

落拓半生好梦。风和雨、都吹去。可怜白发重经，酒旗戏鼓。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。